《寄题辛氏尘外楼》
宋代·洪咨夔

罗浮三十里，楼对玉崔嵬。
风卷软红去，云扶飞翠来。
会心须尽帙，适性莫多杯。
除得翳根尽，灵光生镜台。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。